b'\n_START_ARTICLE_\nSusan Calvin\n_START_PARAGRAPH_\nSusan Calvin on Isaac Asimovin luoma fiktiivinen robotikko. H\xc3\xa4n toimii johtavana robottipsykologina suuressa robottiyhti\xc3\xb6ss\xc3\xa4 2000-luvulla ja h\xc3\xa4nen teht\xc3\xa4v\xc3\xa4n\xc3\xa4\xc3\xa4n on tutkia robotiikan kolmen p\xc3\xa4\xc3\xa4s\xc3\xa4\xc3\xa4nn\xc3\xb6n toteutumista ja tarpeen tullen tuhota robotteja, jotka alkavat kehitt\xc3\xa4\xc3\xa4 tietoisuutta. Esimerkiksi novellissa Robot Dreams h\xc3\xa4n joutuu tuhoamaan robotin, joka on alkanut n\xc3\xa4hd\xc3\xa4 unia, joissa h\xc3\xa4n pit\xc3\xa4\xc3\xa4 itse\xc3\xa4\xc3\xa4n ihmisen\xc3\xa4 ja robottien messiaana. Calvin esiintyy p\xc3\xa4\xc3\xa4henkil\xc3\xb6n\xc3\xa4 useissa novelleissa, joista osa on suomeksi julkaistu kokoelmassa Robotit._NEWLINE_Calvinin hahmo sidottiin Asimovin kirjojen jatkumoon vasta, kun h\xc3\xa4net mainitaan kirjassa Aamunkoiton robotit. Calvinista on tullut arvostettu ja kuuluisa hahmo robotiikan ja avaruuslaisten piiriss\xc3\xa4, eik\xc3\xa4 h\xc3\xa4nt\xc3\xa4 yleisesti ajatella maan ihmiseksi, jotka ovat ep\xc3\xa4suosiossa._NEWLINE_L\xc3\xb6yh\xc3\xa4sti novelleihin perustuvassa elokuvassa I, Robot h\xc3\xa4nt\xc3\xa4 esitt\xc3\xa4\xc3\xa4 Bridget Moynahan.'